
Narva Linnavalitsuse 08.08.2018 korralduse nr 660-k 
„Narvas Tallinna mnt 3 asuva maa-ala osa ja Fama põik lõik 1 

asuva maa-ala osa üürile andmine (Lidl Eesti OÜ)“ muutmine
1. Asjaolud ja menetluse käik

Narva Linnavalitsuse 08.08.2018 korraldusega nr 660-k otsustati anda Lidl Eesti OÜ-le, registrikood 14131773, tähtajaga kuni 25 aastat alates 01.01.2019. a avalikku enampakkumist korraldamata üürile Narvas Tallinna mnt 3 (katastritunnus 51101:004:0116, üldkasutatav maa 100%) asuva maa-ala osa üldpinnaga 865,15 m2 parkimisplatsi korraldamiseks ja Narvas Fama põik lõik 1 (katastritunnus 51101:004:0107, transpordimaa 100%) asuva maa-ala osa üldpindalaga 70,33 m2 Fama põigust Tallinna mnt 7 kinnistule juurdepääsu rajamiseks.

07.03.2022 esitas Lidl Eesti OÜ (registrikood 14131773, asukoht A. H. Tammsaare tee 47, Tallinn) Narva Linnavalitsuse Linnamajandusametile taotluse Narva linna omandis olevale kinnistule asukohaga Tallinna mnt 3, Narva linn (registriosa nr 3780309, katastritunnus nr 51101:004:0116) ehitusloa nr 1912271/04168 (22.02.2019) alusel rajatud reklaampüloonile ja pülooni elektriühendusele tähtajatu ja tasuta reaalservituudi seadmise kohta kinnistu Tallinna mnt 7, Narva (registriosa nr 141609, katastritunnus nr 51101:001:1218) kasuks vastavalt taotluse juurde lisatud joonisele. Servituudi pindala on ligikaudu 127 m2.

Taotlusest lähtudes on Lidl Eesti OÜ põhieesmärgiks taotluse esitamisel saada õiguslik alus kinnistu osa kasutamiseks reklaampülooni ja seda teenindava elektriühenduse paigaldamiseks. Lidl Eesti OÜ taotluse lahendamisel lähtub Narva Linnavalitsus taotluse eesmärkidest ja Lidl Eesti OÜ soovist saada kinnistu asukohaga Tallinna mnt 3, Narva, kasutusõigust reklaampülooni ja elektriühenduse rajamiseks. 
Reklaampülooni puhul on tegemist välireklaami eesmärgil ehitatud rajatisega. Narva Linnavolikogu 21.03.2019 määruse nr 4 „Välireklaami paigaldamiseks linnavara kasutusse andmise kord“ § 7 lg 2 kohaselt linnavara kasutusse andmine toimub avaliku kirjaliku enampakkumise korras korraldaja algatusel või juhul, kui esitatakse välireklaami paigaldamiseks ühele ja samale kohale mitu taotlust. Kõnesoleval juhul on reklaamikandja paigaldamise vastu kinnistul asukohaga Tallinna mnt 3, Narva, tundnud huvi üksnes Lidl Eesti OÜ. Lähtudes sellest ja „Välireklaami paigaldamiseks linnavara kasutusse andmise korra“ § 15 p 1 alusel võib anda Lidl Eesti OÜ kasutusse kinnistu asukohaga Tallinna mnt 3, Narva, osa reklaampülooni paigaldamiseks otsustuskorras. 
Lidl Eesti OÜ reklaampülooni ja pülooni elektriühenduse ehitamine teisel viisil, kui oli lubatud ehitusloaga nr 1912271/04168, polnud võimalik. Lähtudes sellest peab Narva linn kinnistu asukohaga Tallinna mnt 3, Narva, omanikuna taluma ehitusloa nr 1912271/04168 alusel rajatud reklaampülooni ja selle elektriühendust. 

„Välireklaami paigaldamiseks linnavara kasutusse andmise kord“ ei näe ette, millisel õiguslikul alusel antakse linna omandis oleva maa või selle osa kasutusse statsionaarse reklaamikandja paigaldamiseks. Narva Linnavalitsus on seisukohal, et reklaamikandja ja seda teenindava elektriühenduse paigaldamiseks on piisav, kui muuta Narva Linnavalitsuse 08.08.2018 korralduse nr 660-k resolutsiooni p. 3.1. selliselt, et eeltoodud korralduses oleks Lidl Eesti OÜ-le antud kinnistu asukohaga Tallinna mnt 3, Narva, kasutusõigus täiendatud õigusega kasutada kinnistut reklaampülooni ja selle teenindava elektriühenduse paigaldamiseks.
Maa-ala kasutusse andmise viisi valik on kohaliku omavalitsuse kaalutlusõigus. Kaalutlusõiguse alusel asub Narva Linnavalitsus seisukohale, et isikliku kasutusõiguse seadmine reklaampülooni kasutamiseks ei vasta servituudi või isikliku kasutusõiguse sisule. Asjaõigusseaduse § 225 lg 1 kohaselt isiklik kasutusõigus koormab kinnisasja selliselt, et isik, kelle kasuks see on seatud, on õigustatud kinnisasja teatud viisil kasutama või teostama kinnisasja suhtes teatud õigust, mis oma sisult vastab mõnele reaalservituudile. Asjaõigusseaduse § 172 lg 1 kohaselt reaalservituut koormab teenivat kinnisasja valitseva kinnisasja kasuks selliselt, et valitseva kinnisasja igakordne omanik on õigustatud teenivat kinnisasja teatud viisil kasutama või et teeniva kinnisasja igakordne omanik on kohustatud oma omandiõiguse teostamisest valitseva kinnisasja kasuks teatavas osas hoiduma. Praegusel juhul on tegemist pigem maa-ala kasutamisega reklaampülooni ja seda teenindavate tehnovõrkude kasuks, mis ei vasta reaalservituudi tunnustele selles osas, et puudub valitsev kinnisasja, mille kasuks maa-ala kasutatakse. Tekkinud olukorda on võimalik lahendada maa-ala kasutusse andmisega maa-ala üürilepingu alusel. 
Narva Linnavolikogu 17.03.2005 määruse nr 14/52 "Linnavara kasutusse andmise kord" (edaspidi ka Kord) § 5 lg 1 p 2 kohaselt otsuse linnavara kasutusse andmise kohta kinnisasjade kasutusse andmisel võtab vastu linnavalitsus kasutusse andmisel tähtajaga 1 (üks) aasta või kauemaks, kuid mitte kauemaks kui 25 (kakskümmend viis) aastat. Korra § 7 lg 2 p 7 kohaselt võib linnavalitsuse korraldusega linnavara kasutusse anda muudel linna huvidest tulenevatel juhtudel. Korra §-i 46 lg 4 alusel avaliku enampakkumiseta või eelläbirääkimistega pakkumiseta võib anda kasutusse linnavara, mis antakse kasutusse lähtudes linna huvidest Korra § 7 lõikes 2   nimetatud subjektidele. Narva Linnavalitsuse arvates käesoleval juhul esineb linna huvi antud maa-ala arendamise vastu. OÜ Lidl Eesti tegi investeeringud kaasaegne kaubanduskeskuse ehitamiseks. Kaubanduskeskuse avamisega on Narvas loodud uued töökohad. Reklaampülooni paigaldamine on vajalik kaubanduskeskuse tegevuseks ja arvestades, et kaubanduskeskuse loomine mõjub positiivselt narvalaste tööhõivele, on põhjendatud anda linna panus kaubanduskeskuse tegevusse. Seejuures maa-ala kasutusse andmine reklaampülooni paigaldamiseks ei riiva oluliselt avalikku huvi. Tegemist on maa-alaga, mille pindala ei ole märkimisväärne. Linnal puuduvad plaanid kasutada antud maa-ala linna projektide jaoks. Seoses sellega on antud maa-ala üürile andmine OÜ-le Lidl Eesti linna huvides. 
Korra § 47 sätestab, et linnavara enampakkumiseta kasutusse andmise otsustus võetakse  vastu Korra § 5 (antud juhul eelpool toodud § 5 lg 1 p 2) alusel.
Haldusmenetluse seaduse § 64 lg. 1 kohaselt haldusmenetluse seaduse 4. jao sätteid kohaldatakse nii haldusakti kehtetuks tunnistamisel kui ka haldusakti muutmisel. Haldusmenetluse seaduse § 65 lg-st 2 lähtudes haldusakti võib muuta isiku kasuks. Haldusmenetluse seaduse § 68 lg. 2 kohaselt haldusakti muutmine otsustab haldusorgan, kelle pädevuses oleks haldusakti andmine muutmise ajal.
Seega on Narva Linnavalitsuse pädevuses on muuta 08.08.2018 korralduse nr 660-k selliselt, et Lidil Eesti OÜ saaks eeltoodud korralduse alusel õiguse kasutada Lidl Eesti OÜ-le üürile antud maa-ala reklaampüloonil ja pülooni elektriühenduse paigaldamiseks.

2. Õiguslikud alused

Korraldus võetakse vastu Narva Linnavolikogu 17.03.2005 määruse nr 14/52 "Linnavara kasutusse andmise kord"  § 5 lg 1 p 2, § 7 lg 2 p. 7, § 46 lg 2 ja § 47 ning  haldusmenetluse seaduse §64 lg. 1; § 65 lg. 2; § 68 lg. 2 alusel.
3. Otsus

3.1. Jätta rahuldamata Lidl Eesti OÜ 07.03.2022. a taotlus, milles palutakse tähtajatut ja tasuta reaalservituudi seadmist püstitatud reklaampüloonile ja pülooni elektriühendusele asukohaga Tallinna mnt 7, Narva.
3.2. Muuta Narva Linnavalitsuse 08.08.2018.a korralduse nr. 660-k p. 3.1 ja sõnastada antud punkti järgmiselt:

„3.1. Anda
 Lidl Eesti OÜ-le, registrikood 14131773, tahtajaga kuni 25 aastat alates 01.01.2019. a avalikku enampakkumist korraldamata uurile Narvas Tallinna mnt 3 (katastritunnus 51101 :004:0116, üldkasutatav maa 100%) asuva maa-ala osa üldpinnaga 865,15 m2 parkimisplatsi korraldamiseks, Narvas Fama põik lõik 1 (katastritunnus 51101:004:0107, transpordimaa 100%) asuva maa-ala osa üldpindalaga 70,33 m2 Fama põigust Tallinna mnt 7 kinnistule juurdepääsu rajamiseks ja reklaampülooni ning selle teenindava elektriühendusele paigaldamiseks järgmistel tingimustel: 

3.1.1. .Lidl Eesti 0Ü kohustub kandma uurilepingu kehtivuse ajal käesoleva korralduse p-s 3.1. toodud parkimisplatsi, juurdepääsu ja reklaampülooni ning selle teenindava elektriühenduse kasutuse ja heakorraga seotud kulud (sealhulgas jooksva- ja kapitaalremondi kulud); 

3.1.2.Narva linn ei huvita Narvas Tallinna mnt 3 asuva parkimisplatsiga ja Fama põigust Tallinna mnt 7 kinnistule juurdepääsuga seotud kulutuste huvitamist.“

3.3.
Anda Narva Linnavalitsuse Linnamajandusametile luba Lidl Eesti OÜ-ga Narva Linnavalitsuse 08.08.2018.a korralduse nr. 660-k alusel sõlmitud linnavara kasutusse andmise lepingu muutmiseks vastavalt käesoleva korra punktile 3.2.
3. Rakendussätted

3.1. Narva Linnavalitsuse Linnamajandusametil teha korraldus teatavaks Lidl Eesti OÜ-le.
3.2. Korraldus jõustub seadusega sätestatud korras.

3.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemisest.

